Във връзка с постъпило уведомление с вх. №ОВОС-2715/03.10.2023г. за „Стратегия за водено от общностите местно развитие“ на Сдружение „МИГ Перущица-Родопи“, с възложител: „Местна инициативна група Перущица-Родопи)“ на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

на основание чл. 81, ал.1 от *Закона за опазване на околната среда* /ЗООС/ и чл.2, ал.2, т.2 от *Наредба за условията и реда за извършване на екологична оценка на планове и програми* (Наредба за ЕО) **ще се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ. На територията на Община Перущица попадат части от защитени зони от мрежата НАТУРА 2000:**

Защитени зони за опазване на природните местообитания и на дивата флора и фауна:

* BG0001033„Брестовица”, обявена със Заповед №РД-381/15.05.2020 г. (ДВ бр.50/02.06.2020 г.) на Министъра на околната среда и водите;
* BG0000424 „Река Въча Тракия“, обявена със Заповед №РД-334/31.05.2021 г. (ДВ бр.54/29.06.2020 г.) на Министъра на околната среда и водите;

В териториалния обхват на плана попада следната защитена територия по смисъла на Закона за защитените територии:

* Защитена местност „Перестица“, гр.Перущица, обявена със Заповед № РД-331/31.03.2003 г. на МОСВ, актуализирана със заповед № РД-935/28.12.2007 г. на МОСВ.

**На територията на Община Родопи попадат следните защитени територии по смисъла на Закона за защитените територии:**

* Защитена местност „Голица“, с. Лилково, обявена със Заповед № РД-555/12.07.2007 г. на МОСВ;
* Защитена местност „Чинарите“, с. Белащица, обявена със Заповед № РД-835/14.11.2011 г.;
* Част от защитена местност „Козница“ с. Скобелево, общ. Родопи и гр. Кричим, обявена със Заповед № РД-405/07.07.2008 г. на МОСВ;
* Защитена местност „Перестица“, Перущица, с. Устина, общ. Родопи, обявена със Заповед №173 от 09.03.1983 г. на КОПС, актуализирана със Заповед № РД-935 от 28.12.2007 г. на МОСВ.

**На територията на Община Родопи попадат части от следните защитени зони:**

Защитени зони за опазване на природните местообитания и на дивата флора и фауна:

* BG0000194 „Река Чая”, обявена със Заповед №РД-688/25.08.2020 г. (ДВ бр.80/11.09.2020 г.) на Министъра на околната среда и водите;
* BG0001033 „Брестовица”, обявена със Заповед №РД-381/15.05.2020 г. (ДВ бр.50/02.06.2020 г.) на Министъра на околната среда и водите.
* BG0000424 „Река Въча Тракия“, обявена със Заповед №РД-334/31.05.2021 г. (ДВ бр.54/29.06.2021 г.) на Министъра на околната среда и водите.
* BG0000578 „Река Марица“, приета с РМС №122/02.03.2007 г.
* BG0001030 „Родопи-Западни“, обявена със Заповед №РД-278/31.03.2021 г. (ДВ бр.45/28.05.2021 г.) на Министъра на околната среда и водите.
* Защитени зони за опазване на дивите птици:
* BG0002086 „Оризища Цалапица“, обявена със Заповед №РД-368/16.06.2008 г. на МОСВ (ДВ бр.56/20.06.2008 г.)
* BG0002105 „Персенк “, обявена със Заповед №РД-772/28.10.2008 г. на МОСВ; (ДВ бр.103/02.12.2008 г.)
* BG0002087 „Марица-Пловдив“, обявена със Заповед №РД-836/17.11.2008 г. на МОСВ (ДВ бр.108/19.12.2008 г.)

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-2715-1/16.10.2023г.